**ELŐTERJESZTÉS**

**Szombathely Megyei Jogú Város Közgyűlésének**

**2019. szeptember havi rendes ülésére**

**Javaslat a „Multifunkcionális városi közszolgáltatási telephely Szombathely- Sárdi ér út” elnevezésű projekt Támogatói Okirat módosításának benyújtására**

A „*Multifunkcionális városi közszolgáltatási telephely Szombathely- Sárdi ér út”* elnevezésű projekt a Modern Városok Program keretében valósul meg, a Szombathely Megyei Jogú Város Önkormányzata és a Miniszterelnökség között 2017. szeptember 25. napján jött létrejött Támogatói Okirat alapján.

A Támogatói Okirat aláírását követően 2017. október 31-én kötött pénzeszköz-átadási megállapodás keretében a támogatás átadásra került a SZOVA Szombathelyi Vagyonhasznosító és Városgazdálkodási Nonprofit Zrt. részére a projekt megvalósítása céljából.

A SZOVA Zrt., mint a projekt közvetett kedvezményezettje ezt követően megkezdte a projekt előkészítését, a részletes műszaki tartalom kidolgozását.

Az elkészült tervek alapján a SZOVA Zrt. a kivitelező beszerzésére nyílt közbeszerzési eljárást folytatott le, amelyre a következő ajánlatok érkeztek:



Tekintettel arra, hogy a kivitelezésre rendelkezésre álló anyagi fedezet 1.371.630.000,- Ft, mindkét épületrész megvalósítására kizárólag a támogatásból nincs lehetőségünk.

Javaslom, hogy Szombathely Megyei Jogú Város Önkormányzata kezdeményezze a Támogatói Okirat módosítását a tekintetben, hogy a bruttó 1.500.000.000 Ft forrásból kizárólag a SZOVA Zrt. mellékletében bemutatott I/1. ütem 1. rész szerinti irodaépület valósul meg.

Javaslom továbbá, hogy a kivitelezői árajánlatok alapján Szombathely Megyei Jogú Város Önkormányzata kezdeményezze a Miniszterelnökségnél az I/1. ütem teljes megvalósításának támogatását, és kérje az ehhez szükséges további 573.183.471.-Ft többlettámogatási összeg megítélését.

Tekintettel arra, hogy a beruházás megvalósítása túlnyúlik a Támogatói Okirat eredeti véghatáridején kezdeményeztem a Támogatói Okirat véghatáridejének 2021. június 30-ra történő módosítását, melyet a Miniszterelnökség a mellékletben szereplő formában jóváhagyott. (1. számú melléklet)

A fent említett tényezők miatt a beruházás új záró dátuma 2021. június 30., amelyet a SZOVA Zrt.-vel kötött pénzeszköz átadási megállapodásban is indokolt átvezetni.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2019. szeptember „ „**

**/: Dr. Puskás Tivadar :/**

**Határozati javaslat**

**……../2019. (IX. …..) Kgy. sz. határozat**

Szombathely Megyei Jogú Város Közgyűlése a „Javaslat a „Multifunkcionális városi közszolgáltatási telephely Szombathely- Sárdi ér út” elnevezésű projekt Támogatói Okirat módosításának benyújtására” című előterjesztést megtárgyalta, és a következő döntéseket hozta:

1. A Közgyűlés a Támogatói Okirat 1. számú módosítását jóváhagyja.
2. A Közgyűlés eldönti, hogy Önkormányzatunk módosítsa a SZOVA Zrt.-vel kötött pénzeszköz átadási megállapodásban szereplő záró dátumot 2021. június 30-ra.
3. A Közgyűlés felkéri a polgármestert, hogy kezdeményezze a Támogatói Okirat akként történő módosítását, hogy a bruttó 1.500.000.000. Ft forrásból kizárólag a SZOVA Zrt mellékletében bemutatott I/1. ütem 1. rész szerinti Irodaépület valósuljon meg.
4. A Támogatói Okirat módosítása estén a Közgyűlés elhatározza az I/1 ütem 1 részének megvalósítását.
5. A Közgyűlés felkéri a polgármestert, hogy a beérkezett kivitelezői árajánlatok alapján kezdeményezze a Miniszterelnökségnél az I/1. ütem 2. rész megvalósításának támogatását, és az ehhez szükséges további 573.183.471.-Ft támogatási összeg megítélését.

**Felelős:** Dr. Puskás Tivadar, polgármester

Illés Károly, alpolgármester

Dr. Károlyi Ákos, jegyző

(A végrehajtás előkészítéséért:

Szakály Szabolcs, a Városfejlesztési Kabinet vezetője

Stéger Gábor, a Közgazdasági és Adó Osztály vezetője,

Dr. Német Gábor SZOVA Zrt. vezérigazgatója

**Határidő:** 1-5. pont: azonnal